Stinga

se systematisk inndeling

Stinga er en slekt av sommerfugler som tilhører familien smygere (Hesperiidae).

 Utseende 
Små til middelsstore (vingespenn ca. 30 millimeter), brunlige smygere. Oversiden er brun med store, oransje felter, i spissen av forvingen kan det være et par hvite flekker. Undersiden av forvingen er brunoransje med brun spiss og et par hvite flekker. Bakvingen er brun, gjerne litt grønnlig, med et vinklet, hvitt tverrbånd, gjerne også en hvit lengdestrek ved roten.

 Levevis 
Disse smygerne lever gjerne på gressmarker over tregrensen, men også på lysninger i skogen lenger nede. De voksne hannene, som flyr tidlig på våren, forsvarer territorier på bakketopper. Larvene utvikler seg på ulike gress-arter.

 Utbredelse 
Slekten er utbredt i det sørvestlige USA og i Mexico.

 Systematisk inndeling 

 Ordenen sommerfugler, Lepidoptera Linnaeus, 1758
 Gruppen Glossata
 Gruppen Coelolepida
 Gruppen Myoglossata
 Gruppen Neolepidoptera
 Gruppen Heteroneura
 Gruppen Eulepidoptera
 Gruppen Ditrysia
 Gruppen Apoditrysia
 Gruppen storsommerfugler, Macrolepidoptera
 Gruppen dagsommerfugler, Rhopalocera
 Overfamilien Hesperioidea – nå regner man vanligvis bare med én familie
 Familien smygere, Hesperiidae
 Underfamilien Hesperiinae Latreille, 1807 
 Slektsgruppen Hesperiini  Latreille, 1807
 Slekten Stinga Evans, 1955
 Stinga kendamulaza Austin & Warren, 2009
 Stinga morrisoni (Edwards, 1878)

 Kilder 
 Brower, A.V.Z. & Warren, A. (2007) Stinga på Tree of life 
 Warren, A.D. & Austin, G.T. (2009) Variation in Stinga Evans, 1955, with description of a new species from Mexico (Lepidoptera: Hesperiidae: Hesperiinae: Hesperiini). Zootaxa 2197: 1-19. 
 Markku Savela's Lepidoptera and some other life forms: Sjekkliste over artene. Hentet 3.11. 2012.

 Eksterne lenker 

 Butterflies of America - Stinga spp. 

Kategori:Smygere
Kategori:Sommerfugler formelt beskrevet i 1955
Kategori:Dyr formelt beskrevet av William Harry Evans